કેરળના ટુરિઝમ પર પણ ભારે ફટકો પડ્યો છે. મુન્નાર સહિતના ટુરિસ્ટ સ્પોટ પર પાણી ફરી વળ્યા છે. હજી પણ કેરળના 12 જિલ્લામાં ભારે વરસાદની ચેતવણી આપવામાં આવી છે.વડાપ્રધાન નરેન્દ્ર મોદી આજે એટલે શનિવારે પૂર પ્રભાવિત વિસ્તારનું હવાઈ સર્વે કરશે. પૂરના કારણે કેરળના મોટેભાગના શહેરોની હોસ્પિટલમાં સ્ટાફ ઘટીને 30 થી 35 ટકા રહ્યો છે. જ્યારે બેડોની સંખ્યામાં 80 થી 90 ટકાનો વધારો કરવામાં આવ્યો છે. લિક્વિડ ઓક્સિજન સપ્લાઇ અને જનરેટર ચલાવવા માટે ડીઝલ સ્ટોકની ખોટ પડી રહ્યું છે. જેના કારણે હોસ્પિટલમાં મુશ્કેલીઓનો સામનો કરવો પડી રહ્યો છે.